নির্বাচনের মাঠে দল ভারী করতে ১৪ দলীয় জোট সম্প্রসারণের লক্ষ্যে সমমনা ও মুক্তিযুদ্ধের পক্ষের বিভিন্ন দলকে জোটে আনার চেষ্টাও চলছে। বিএনপি সরকারের সাবেক মন্ত্রী ও তৃণমূল বিএনপির চেয়ারম্যান ব্যারিস্টার নাজমুল হুদার নেতৃত্বাধীন বাংলাদেশ ন্যাশনাল এলায়েন্স (বিএনএ) তথা জাতীয় জোটসহ নয়টি রাজনৈতিক দল ইতিমধ্যে ১৪ দলের সঙ্গে মতবিনিময় বৈঠক করে সরকারের শরিক হিসেবে থাকার আগ্রহ দেখিয়েছে। তবে ১৪ দলের বর্তমান শরিকদের এতে আপত্তি থাকায় দলগুলোকে মহাজোটে যুক্ত করা হতে পারে।